Správa zo zahraničnej pracovnej cesty

1.  Účastníci ZPC:
Terézia Mišovičová, Mgr., Centrum vedecko-technických informácií SR, Lamačská cesta 8/A, 811 04 Bratislava, vedúca odboru knižnično-informačných služieb 
2.  Zahraničná pracovná cesta:
Česká republika, Brno, 3.11. – 4.11.2011, Moravská zemská knihovna, Kounicova 65a, Brno 
Účasť na  pracovnom zasadnutí Komise pro služby ČR.
3.  Rámcový program pobytu:
Pracovné zasadnutie Komise pro služby ČR sa konalo 3.11.2011 od 10.00 do 18.00 hod. v budove Moravskej zemskej knihovny a 4.11.2011 od 8.00 do 12.00 hod. v budove Kampusu Masarykovej univerzity v Brne s týmto programom:
•	Prehliadka reorganizovanej Moravskej zemskej knižnice a novinky v jej službách,
•	Právne mantinely služieb – registrácia – povinné/nepovinné údaje, prolongácia, rozsah služieb vo väzbe na občana ČR/cudzinca rezidenta v ČR, prechádzajúceho občana/cudzinca, „občan“ EU/neobčan EU/cudzinec etc.,
•	Profesia knihovník v národnej sústave povolaní – typové pozície pracovníkov služieb,
•	Centralizované služby z pohľadu koncepcie rozvoja knižníc ČR v rokoch 2011 až 2014,
•	Medziknižničné služby,
•	Využívanie súborných katalógov,
•	„Ptejte se knihovny“,
•	Domáce e-knihy a e-časopisy – projekty, spolupráca, súčasnosť a budúcnosť (???),
•	Burza nápadov, výmena skúseností,
•	Prehliadka Knihovny univerzitního kampusu MU.

4.  Stručný priebeh rokovaní, resp.  študijného pobytu:
Členovia Komise pro služby na pracovnom zasadnutí získali najnovšie informácie o riešených projektoch a úlohách v oblasti knižničných služieb v ČR z úrovne koordinačného a metodického pracoviska pre knižnice v ČR = Národní knihovny v Prahe. V diskusii sa podelili o praktické riešenia problémov v svojich domovských knižniciach.
5.  Odporúčané závery:

V súvislosti s úlohami CVTI SR: 
•	Inovovať Knižničný poriadok CVTI SR
Doplniť ustanovenia o právnych mantineloch poskytovaných služieb občanom SR, cudzincom, občanom EÚ, rezidentom ... v Knižničnom poriadku CVTI SR. Na zasadnutí odporučili ako v súčasnosti najlepší vzor Knihovní řád Městké knihovny v Prahe. 
•	Podrobnejšie sa oboznámiť s projektom E-depozit, ktorý rieši NK Praha a ďalšie vybrané knižnice v ČR. V princípe ide o dobrovoľné ukladanie elektronických publikácií českých vydavateľov na zmluvnom princípe. Pripraviť o tejto téme informáciu zo služobnej cesty pre zamestnancov knižničného úseku CVTI SR.
6.   Prehľad prinesenej dokumentácie a miesto jej uloženia
Pozvánka a program sú vystavené na http://www.nkp.cz/pages/sluz_komise_2011_program.htm .  
7.   Osobitne vyhodnotený očakávaný prínos ZPC

Konštruktívne námety, príklady riešení a praktické odporúčania zo zasadnutia Komise pro služby premietnuť do plánov a pracovných postupov v CVTI SR.
8.    Spôsob zverejnenia výsledkov ZPC, prenos získaných informácií
Informácia o konferencii v rámci pravidelných „informačných pondelkov CVTI SR“ pre spolupracovníkov.

Súhlasím so zverejnením správy na internete.

Správu vypracovala: Terézia Mišovičová
Dátum: 8. 11. 2011
Správu schválil:  prof. RNDr. Ján Turňa, CSc., riaditeľ CVTI SR